I 2018 var han med på å skrive låten «Sommerkroppen» som Mads Hansen fikk en hit med i juni samme år og som ble kåret til årets låt under Spellemannprisen 2018. I 2019 produserte han låten «Raske briller» som ble en hit med Nicolay Ramm samme vinter og som også ble nominert til Spellemannpris. Han har produsert, skrevet musikk for, og samarbeidet med, artister som R3HAB, Matoma, Maria Mena, Timmy Trumpet, W&W, Kamelen, Tungevaag, Morgan Sulele, Katastrofe, Brandon Beal og Temur. Han vant Musikkforleggerprisen 2023 i klassen årets opphaver innen populærmusikk. Han har også vært nominert til samme pris i klassen årets verk innen populærmusikk som en av flere komponister for «Bøgda» med Hagle og Staysman og «Creme de la Creme» med Kamelen i 2022 og for «After Like» med IVE i 2023. Sommeren 2023 laget han låten «Badebussen» til filmen under artistnavnet DJ MøMø, sammen med Kjartan Lauritzen, som også skrev den sammen med Nilsen. Sangen toppet VG-lista i totalt ti uker. For musikken vant de to sammen med Stein Johan Grieg Halvorsen og , som hadde skrevet den øvrige musikken til filmen, Amandaprisen 2024 i klassen beste originalmusikk. Nielsen og Lauritzen ble også nominert til Spellemannprisen 2023 i klassen årets låt for «Badebussen».